Istine i laži (TV serija)
<s>Istine i laži (Истине и лажи) je srpska telenovela Prve TV koja se snima od 2017. godine.</s><s>Serija predstavlja rimejk popularne argentinske telenovele Graduados iz 2012. godine i druge sezone njenog grčkog rimejka Symmathites.</s>

<s>Radnja</s>

<s>Beograd, krajem devedesetih.</s><s>Grupa srednjoškolaca maturira.</s><s>Marina Božić je devojka Pavla Filipovića, školskog siledžije.</s><s>Nakon što Marina uhvati Pavla tokom seksa sa drugom devojkom u kupatilu tokom mature, napušta zabavu.</s><s>Nikola Isidorović joj se pridružuje i imaju seks u njegovom autu.</s><s>Marina ostaje trudna i njen otac, Rade Božić, vlasnik uspešne kompanije hrane za pse RBG Group, joj govori da se uda za Pavla, ne znajući šta se desilo između nje i Nikole.</s><s>Ta noć ispunjena uzbuđenjima, glasnom muzikom i alkoholom, ostaće im svima u sećanju kao kraj jedne ere i početak nove faze u njihovim životima.</s>

<s>Prolazi dvadeset godina.</s><s>Pavle radi za RBG Group, a Nikola je zabušant koji radi kao šetač pasa.</s><s>Pavle i Marina su u ne tako srećnom braku i imaju sina srednjoškolca, Arsenija.</s><s>U njihovoj kući živi i drčna sluškinja Ceca.</s><s>Marina Nikolu unajmljuje za svog psa Evu, i setivši se šta se desilo između njih dvoje maturske večeri odlučuje da uradi DNK test kako bi utvrdila da li je Arsenije Nikolin sin.</s><s>Ispostavlja se da jeste.</s><s>To je glavni zaplet serije: Nikola se snalazi u roditeljstvu, Pavle ponižava njegovo upadanje, Arsenije pokušava da bude u dobrim odnosima sa obojicom, dok Marina počinje romansu sa Nikolom.</s><s>Pavle vara Marinu sa Tatjanom Milenković, glavnom negativkom.</s>

<s>Nikolinu porodicu čine otac Ilija, majka Dana i mlađa sestra Tara.</s><s>Ilija ima prodavnicu tkanine, Dana je večito nezadovoljna svojim životom, dok je Tara koja radi u RBG Group nesrećna u ljubavi.</s><s>Nikolini nerazdvojni prijatelji su još od srednje škole Kristina Bajčetić i Slobodan Kokot.</s><s>Kristina ima radio stanicu Plej i pušta staru pop-rok muziku.</s><s>Sloba je zabušant koji živi sa očuhom Danilom.</s><s>Nikola, Kristina i Sloba žive živote kao da se u tih 20 godina nije ništa promenilo - i dalje poštujući zakletvu koju su položili pre mnogo vremena da nikada neće imati stalan posao, ozbiljnu vezu i porodicu.</s>

<s>Marinina najbolja prijateljica, takođe od srednje škole je psihijatarka Vanja Bakić, koja želi dete.</s><s>Nebojša Dakić je još jedan učenik ove generacije, Pavlov najbolji prijatelj, u kog je zaljubljena Vanja.</s><s>Radi u RBG Group.</s><s>Otkriva da je gej na okupu generacije, što daje Pavlu razloga da ga odbaci i da ga ismeva, ali i razočara Vanju koja je zaljubljena u njega.</s>

<s>Priča dobija nove dimenzije kada Rade Božić odlučuje da se oženi novom direktorkom prodaje u firmi, mladom i zgodnom Tatjanom, koja krije tajne iz svoje prošlosti.</s><s>Ona je zapravo takođe išla sa pomenutima u srednju školu.</s><s>Debela u srednjoj školi, promenila je lice plastičnom hirurgijom, izgubila je na težini i promenila ime Anastasija Benčić.</s><s>Tu je radi osvete Nebojši i Pavlu koji su je ismevali, ali i Marini, jer je bila ljubomorna na nju, zbog toga što je Anastasija bila zaljubljena u Pavla.</s><s>Planira da otme zaljubljenom Radetu firmu, uz pomoć Pavla kojem postaje ljubavnica.</s>

<s>Arsenije je srednjoškolac, nepopularan u školi.</s><s>Zaljubljen je u Sofiju, najpoznatiju devojku u školi, međutim ona izlazi za Zoranom "Kizom", školskim siledžijom.</s><s>Ipak Sofija ostavlja Kizu i kreće da se zabavlja sa Arsom, dok Kiza pokušava sve kako bi ih razdvojio.</s>

<s>Uloge</s>

<s>Epizode</s>

<s>Zanimljivosti 
 Tokom snimanja, serija je često nazivana novim "Boljim životom".</s><s>Povodom toga Stefan Buzurović je u emisiji Veče sa Ivanom Ivanovićem izjavio da je jedina sličnost između "Istina i laži" i "Boljeg života" u tome što je konačno neko angažovao glumce ove serije.</s><s>Prvu rečenicu u seriji izgovara Bojana Ordinačev kao Kristina.</s><s>Stand-up komičarka i glumica Sandra Silađev, koja tumači lik Olge, sama piše scenario za svoj lik.</s><s>U seriji su gostovali mnogi glumci, kao i pevači Slađana Delibašić, Đorđe Đogani i Bekrim Đogaj.</s><s>U ovoj seriji prve uloge ostvarili su mnogi mladi glumci - Vladimir Kovačević, Marina Ćosić, Milan Zarić, Đorđe Kreća...</s>

<s>Emitovanje</s>

<s>Izvori</s>

<s>Spoljašnje veze 
 Zvanični vebsajt</s>

<s>Istine i laži (TV serija)
Srpske telenovele</s>

